Държавен вестник, бр. 2, 2012 г., стр. 9

БРОЙ  2	
Д Ъ Р Ж А В Е Н  В Е С Т Н И К 	
СТР.  9  
ното право и в случай че държавите, страни 
по споразумението, са държави – членки на 
Европейския съюз, и с европейското право. 
Член 7
7.1. Държавите, страни по споразумението, 
се въздържат от налагане върху дружествата 
„Набуко“ или проекта „Набуко“ на всякакви 
допълнителни специфични данъци или дискри­
минационни данъци или правни изисквания, 
или привидно общи мерки, които имат същия 
ефект и които влияят на икономическите или 
финансовите условия на проекта „Набуко“. 
По-конкретно тази забрана се отнася до вся­
какво изискване относно право на собственост, 
включително преотстъпване или прехвър­
ляне, включително географската точка на 
прехвърляне на правото на собственост или 
собствеността на природен газ по проекта 
„Набуко“ или негова част. Тази разпоредба 
не се отнася до общите мерки на данъчно 
право или дружествено право. 
7.2. При зачитане на членове 7.3 и 7.4 дър­
жавите, страни по споразумението, няма да 
позволяват или да изискват прекъсването или 
ограничаването на свободата на транспорти­
ране на природен газ по проекта „Набуко“ и 
предприемат всички мерки и действия, които 
могат да са необходими или да се изискват за 
избягване и предотвратяване на прекъсване 
или ограничаване на свободата на транспор­
тиране. 
7.3. Нито една държава, страна по спора­
зумението, няма да прекъсва, ограничава или 
забавя реализирането на проекта „Набуко“ или 
дейностите по проекта на нейна територия, 
освен ако не се обоснове предварително пред 
другите държави, страни по споразумението, 
като посочи основателна причина и се дого­
вори с тях. 
7.4. Независимо от член 7.3 държава, 
страна по споразумението, може да прекъс­
не дейностите по проекта на територията си 
само до степен и продължителност от време, 
необходими за отстраняване на опасност, 
или да поиска от дружествата „Набуко“ да 
отстранят опасността, ако произтича пряко от 
дейностите по проекта. В случай на опасност 
независимо дали прекъсва, или не дейности­
те по проекта без неоправдано забавяне, 
държавата предоставя цялата необходима 
информация на другите държави, страни по 
споразумението. Неизпълнението на която и да 
е доставка или транспортен договор не може 
да представлява опасност, нито да причини 
настъпването на опасност. 
7.5. Държавите, страни по споразумението, 
използват всички законни и разумни усилия да 
отстранят или избегнат пречки. Неизпълнени­
ето на която и да е доставка или транспортен 
договор не може да представлява пречка, нито 
да причини настъпването на пречка. 
7.6. Ако настъпи каквото и да е друго 
събитие или друга ситуация, която прекъс­
ва, ограничава или по друг начин нарушава 
дейностите по проекта – прието за целите 
на настоящия член като „прекъсване“ – дър­
жавата, страна по споразумението, на чиято 
територия или по отношение на чиято тери­
тория е възникнало такова прекъсване, без 
неоправдано забавяне предупреждава другите 
държави, страни по споразумението, и Меж­
дународното дружество „Набуко“ и използва 
всички законни и разумни усилия да отстрани 
причините, предизвикали прекъсването, и да 
възобнови дейностите по проекта при най-
ранна възможност. 
Член 8
8.1. Държавите, страни по споразумението, 
гарантират националните дружества „Набуко“ 
да се възползват от правен и регулаторен 
режим, който да им позволи да имат собстве­
ност и оперативни права над съответните им 
части от проекта „Набуко“ и всички други 
активи, предвидени за употреба по проекта в 
рамките на съответните територии, съгласно 
предвиденото в член 3 по-горе, предмет на 
секторноспецифично законодателство или на 
други общи правни изисквания. 
8.2. Държавите, страни по споразумението:
а. дават възможност за създаването и 
функционирането на дружествата „Набуко“ 
в рамките на тяхната юрисдикция, като им 
позволяват да получат лицензите, необходими 
за дейностите по проекта; и 
б. дават възможност на акционерите да 
притежават всички акции от Международното 
дружество „Набуко“, а Международното дру­
жество „Набуко“ да притежава всички акции 
на националните дружества „Набуко“. 
8.3. Държавите, страни по споразумението, 
гарантират националните дружества „Набуко“ 
да се възползват от правен и регулаторен 
режим, който им позволява да прехвърлят 
техните права да търгуват и транспортния 
им капацитет на Международното дружество 
„Набуко“, съгласно общо споразумение за 
транспортиране. 
8.4. За да се улесни управлението на ка­
пацитета на проекта „Набуко“, държавите, 
страни по споразумението, полагат усилия 
дружествата „Набуко“ да се възползват от пра­
вен и регулаторен режим, който им позволява 
да извършват хармонизирано управление на 
капацитета по цялото протежение на проекта 
„Набуко“.